བདག་གི་དྲྭ་གྲོགས་རེ་འགའི་དྲྭ་ངོས་ལས་ཐོན་པའི་གསར་འགྱུར་དེས་རེ་ཐག་ཆད་པའི་དབུགས་རིང་གཉོམ་པོ་ཞིག་གིས་ཡིད་སེམས་དམར་བོ་ཉོབ་ཏུ་ལྷུང་སོང་།དེ་ནི་ན་གཞོན་པ་རེ་འགས་གཉེར་བཞིན་པའི་འབར་ཞུན་ཚགས་ཤོགསྟེང་དུ་སྣང་ཞིག་དགོན་དང་ལྕོག་ལོ་དགོན་པའི་ལམ་ལུགས་རེ་ཟུང་ལ་ལྟ་ཚུལ་དང་སྐྱོན་བརྗོད་བྱས་པས།རྩོམ་པ་པོ་ལྕེ་གསུམ་ལ་རྡུང་རྡེག་ཚད་མེད་ཅིག་བྱས་ཏེཐོད་པའི་སྟེང་ལ་ཁྲམ་རྟགསཕབ་པ་དང་།འཇིགས་སྐུལ་སྣ་ཚོགས་ཤིག་བྱས་ནས་དགོན་གོང་འགབ་གཉིས་ཀྱི་ལ་རྒྱ་བཟུང་ཡོད་སྙམ་པའི་གླེན་པ་གླང་རྒན་ལྟ་བུ་ཚོ་ལ་མི་རིགས་ཀྱི་ལྟ་བ་དང་ཤ་ཞེན་མེད་པ།རུས་རིགས་དང་འབྱུང་ཁོངས་སོགས་ཡེ་ནས་བརྗེད་པ།རང་མགོ་རང་ཐོན་ལས་བསམ་རྒྱུ་མེད་པ་དག་གླེང་རིན་མེད་ནའང་།དེའི་རྒྱབ་ལོག་ནངན་སྐུལ་བྱེད་མཁནནི་དེ་ལས་ཀྱང་འཇིགས་སུ་རུང་བ་ཞིག་ཡིན་པས་མི་གླེང་ཐབས་མེད་ཅིག་རེད།སྤྱིར་དམངས་ཚོགས་བདེ་བའི་ཕྱིར་དུ་དགོན་པ་གནས་པ་ཡིན་པས་སྡུག་ལ་སྦྱར་མཁན་ཞིག་ཏུ་འགྱུར་ན་དེར་གནས་པའི་དགོས་པ་ཡེ་ནས་མེད།དེའི་ཕྱིར་དམངས་སེམས་ཀྱི་སྡུག་བསྔལ་བསྐོང་བའི་སླད་དུ་དགོན་པ་གནས་པ་ལས་དགོན་པའི་དཔལ་འབྱོར་གྱི་ཆེད་དུ་དམངས་ཚོགས་གནས་དགོས་པ་མ་ཡིན་པའི་དབྱེ་བ་གསལ་བོ་ཤེས་དགོས་ཀྱང་དེང་སང་དགོན་པ་ཕལ་ཆེར་གྱིས་དམངས་ཚོགས་གླེན་རྨོངས་དགལས་ཀྱི་གནང་བས་བྲན་གཡོག་ཏུ་འདོད་དེ་གང་འདོད་དུ་བཀས་བཀོད་རྒྱུད་འཛིན་གྱི་ལམ་ལུགས་བཞག་པ་དང་།རང་དགོན་དང་གཞན་དགོན་ཟེར་ནས་ཕྱོགས་ཞེན་གྱི་མེ་ལྕེ་སྤྱི་བོར་ན་འབར་བའི་དགོན་པའི་དབང་འཛིན་པ་ཚོས་ཉེས་པ་གནམ་གྱིས་མི་ཤོང་བའི་ངན་སྐུལ་བྱས་ཏེ།ཉམས་ཆུང་བའི་སྒང་བ་བོད་པ་ཚང་ཁ་འཐོར་དགུ་འཐོར་དུ་གཏོང་པའི་དམིགས་ཡུལ་གཏིང་ཟབ་ཀྱང་སྦྱོར་བ་དངོས་སུ་མཐོན་གྱིན་པ་ནི་ཇི་འདྲའི་སྐྱི་གཡའ་བ་འཇིགས་གེར་བ་ཞིག་མ་ཡིན་ནམ།ཨ་ཙི་ཅིས་ཕྱིར་དུ།ཡང་དགོན་པ་ལ་ལས་དམངས་ཚོགས་ཀྱི་འཚོ་བ་ལ་ལག་བསྲིངས་ཏེ་གནས་ལུགས་མེད་པའི་ཁྲིམས་ཀྱི་གཉའ་ཤིང་སྐོན་པ།ལ་ལས་དགོན་པའི་མིང་བྱང་རྫིག་པོའི་སྟེང་ནས་དམངས་ཚོགས་ཀྱི་ས་ཞིང་དང་སྒོར་ཁྲི་ཕྲག་གཡོ་ཐབས་ཀྱིས་བླངས་པ།ལ་ལས་འགྱེད་ཕོགས་ལྷ་སྡེའི་སྟེང་དུ་བགོས་ཀྱང་ཁ་ལ་མི་ཤོང་བའི་ཚད་ལས་རྒལ་ཏེ་ཁྲལ་གྱི་ངོ་བོར་བསྒྱུར་ནས་འབྱོར་མེད་དམངས་ཚོགས་རྣམས་དཀའ་ཚེགས་ཤིན་ཏུ་ཆེ་བ་ནི་བརྗོད་མ་དགོས་སོ།།དམངས་ཚོགས་ཀྱི་དཀའ་ཁག་དང་ལུགས་མེད་ཀྱི་ངོ་བོར་རྟོགས་མཁན་ནི་དེང་གི་དགོན་སྡེའི་ཁྲོད་ན།གནམ་མཁའི་པདྨོ།ས་ཡི་འཇའ་ཚོན་བཞིན་དུ་དཀོན་པ་ནི་དགོན་པ་ཡར་དར་ཡར་རྒྱས་སུ་མི་འགྲོ་བའི་སྔ་ལྟས་ཤིག་ཀྱང་ཅི་ལ་མིན།སྤྱིར་དགོན་པ་ཆེ་ཆུང་གང་ཡིན་རུང་ལམ་ལུགས་ཡོད་ཚད་ནོར་འཁྲུལ་མེད་པ་ཞིག་མ་ཡིན་ཏེ་ལྷག་ཏུ་གཏན་འབེབས་བྱེད་པའི་དབང་འཛིན་པ་ཚོར་ཚད་མའི་སྐྱེས་བུ་ཡིན་པ་སུ་ཞིག་གིས་བསྒྲུབ་དཀའ་བས་གང་ཞིག་ནོར་འཁྲུལ་ཡོད་པ་དེ་སྐྱོན་བརྗོད་དང་སུན་འབྱིན་བྱས་ན་ད་གཟོད་ཡོ་བསྲང་བྱེད་པའི་གོ་སྐབས་ཆོས་ཉིད་བདེན་པའི་བཏགས་ཤིང་ཡར་རྒྱས་འགྲོ་བའི་སྟ་གོན་ཞིག་ལོས་ཡིན་སྙམ།དེ་ཙམ་དང་ལེན་མ་ཐུབ་ན་ཀླད་མེད་གླེན་པའི་རང་གཤིས་ཡིན་པས་ཚོགས་པ་དང་དགོན་པ་གང་དང་གང་གི་གྱོང་གུད་དང་ཉེས་ཅན་དུ་འགྱུར་འགྲོ་བས་གཞན་སུ་ཞིག་ལ་ངན་ཁག་འགེལ་ས་མེད་པར་དངོས་པོའི་གཤིས་ལུགས་ཤིག་ཡིན་པར་རྟོགས་སློའོ།།དགོན་པ་རེ་ཟུང་གིས་ཁོང་ལ་སྨད་ར་བྱས་སོང་ཟེར་ནས་གླུ་བ་ཞིག་ལགྱོད་རྒྱབ་བ།མཁས་ཆེན་ཞིག་གིས་གསུང་ཉེས་བྱས་སོང་ཟེར་ནསདཔུང་བསྒྲིག་པ།ཚགས་པར་སྟེང་དུ་སྐྱོན་བརྗོད་བྱས་སོང་ཟེར་ནསཐོད་པར་གྲིས་ཁྲམ་རྟགས་རྒྱབ་པསོགས་ཀྱི་གནས་ཚུལ་བྱུང་ནའང་།དོན་གྱིས་གླུ་བ་ཞིག་གིས་སྨད་ར་དང་།ཚགས་པར་སྟེང་གི་སྐྱོན་མཚང་དང་།མཁས་ཆེན་ཞིག་གི་གསུང་ཚིག་དང་བཅས་པས།དགོན་པ་འཇིག་འགྲོ་བ།ཞིག་འགྲོ་བ།འཐོར་འགྲོ་བ།ཁ་ལས་ལྷུང་འགྲོ་བ།མི་ཁ་ཕོག་འགྲོ་བ།གཞན་ཡིད་མི་ཆེ་བའི་གནས་སུ་བསྐྱལ་ཐུབ་ན་དགོན་པ་དེ་དང་དེའི་རིག་གནས་དེ་ཙམ་ཞིག་ལས་ཀུན་ཀྱིས་མཐོང་ཆེན་དང་དོ་སྣང་རྒྱག་དགོས་པ་ཞིག་མ་ཡིན་ནོ།།ལྷག་ཏུ་གང་ཞིག་གནས་ལུགས་དང་རིན་ཐང་ཡོད་པ་གཞན་མི་མང་གིས་ཚུར་བསྔགས་བརྗོད་ཐོན་པ་ལས་རང་གིས་རང་ཡ་མཚན་ཞིག་ཡིན་ལུགས་དང་རིག་གནས་རིན་ཐང་ཆེ་རབ་ལོ་རྒྱུས་ཡོད་རབ་སོགས་ཀྱི་ཁྱབ་བསྒྲགས་ཅི་ཐུབ་བྱས་པ་ནི་ཆུང་བྱིས་བློའི་རྭ་བ་ནས་མ་ཐར་བའི་རྟགས་ཤིག་མ་ཡིན་ནམ།༢༠༡༤༢༢༨